**Základná škola Michaľany**

**Plán školského poradcu**

**v školskom roku 2023/2024**

Plán vypracovala: Mgr. Dagmar Šatalová

Dňa: 29. 08.2023

###### Plán školského poradcu

**na školský rok 2023/2024**

V priebehu školského roka sa bude činnosť školského poradcu zameraná predovšetkým na prehĺbenie profesijnej orientácie žiakov a zodpovednú voľbu budúceho povolania, na zvýšenie informovanosti žiakov a ich rodičov, na poradenskú, pedagogickú a informačnú činnosť v oblasti výchovy a vzdelávania v spolupráci so školským špeciálnym pedagógom.

Plán práce školského poradcu je vypracovaný na základe publikácie MŠ SR - Sprievodca školským rokom 2023/2024 a Školského zákona o výchove a vzdelávaní č. 245/2008 Z.z., vyhlášky MŠ SR č. 320/2008 o základných školách. Ďalším základom plánu práce sú právne normy ( vyhlášky, metodické pokyny a metodické usmernenia ) pre prácu so žiakmi so špeciálnymi výchovno-vzdelávacími potrebami. Plán je vypracovaný v súlade s výchovno-vzdelávacími výsledkami dosiahnutými za školský rok 2022/2023 a v súlade s výsledkami v profesijnej orientácii žiakov našej školy.

ŠP úzko spolupracuje s CPP v Trebišove, zabezpečuje aj prepojenie školy s inými odbornými inštitúciami a strednými školami v regióne. V tomto školskom roku v ZŠ pôsobí aj školský špeciálny pedagóg.

*Práca školského poradcu je zameraná:*

* na spoluprácu so špeciálnym pedagógom pri realizácii individuálneho prístupu k žiakom, ktorí sú na základe stanovenej diagnózy integrovaní do systému bežného školstva,
* na spoluprácu so špeciálnym  pedagógom pri vypracovávaní IVP pre žiakov so ŠVVP,
* na zabezpečenie rediagnostických vyšetrení, ktoré sa vykonávajú na základe podnetu školy, ale aj zákonného zástupcu, ak je odôvodnený predpoklad, že sa zmenil charakter ŠVVP žiaka,
* na podieľaní sa pri identifikácii nadaných a talentovaných žiakov a ich usmernenie,
* na poradenstvo v oblasti voľby povolania,
* na spoluprácu so školským špeciálnym pedagógom a s asistentmi učiteľa.

**Hlavné úlohy školského poradenstva na školský rok 2023/2024**

***a) Oblasť profesijnej orientácie***

1. Zabezpečiť poradenskú, metodickú a informačnú pomoc žiakom a ich zákonným zástupcom o možnostiach štúdia na SŠ. Metodické materiály a usmernenia zverejňovať na nástenke.

Termín: stály Zodp.:ŠP

## 

1. Podľa požiadaviek zákonných zástupcov sprostredkovať psychologické vyšetrenie žiakov 8. a 9. ročníkov k voľbe povolania.

Termín: priebežne Zodp.: ŠP,TU

1. Zabezpečiť zber informácií o záujme žiakov pre ŠVS a odoslanie prihlášok na stredné školy v určených termínoch.

Termín: podľa pokynov ŠVS Zodp.: ŠP

1. Využívať výpočtovú techniku a program Proforient na evidenciu a spracovanie informácií. Na informovanie žiakov zabezpečiť spoluprácu s vyuč. informatiky, venovať priestor práci so stránkami ŠVS na internete a programu Sprievodca svetom povolaní.

Termín: priebežne Zodp.: ŠP, uč. Informatiky

1. Informovať záujemcov o štúdium na SŠ o aktuálnom stave a trendoch vývoja nezamestnanosti absolventov SŠ – informácie na [www.minedu.sk](http://www.minedu.sk) v menu Regionálne školstvo – Výchova a vzdelávanie v SŠ alebo na [www.cvtisr.sk](http://www.cvtisr.sk) v časti Školstvo/Regionálne školstvo.

Termín: priebežne Zodp.: ŠP

1. Informovať záujemcov o štúdium na SŠ o publikáciách „Ako na stredné školy?“ a „Sprievodca neštátnymi školami“ na [www.cvtisr.sk](http://www.cvtisr.sk) v časti „regionálne školstvo“ a „Mapa regionálneho školstva“ na http:/mapaskol.iedu.sk.

Termín: stály Zodp.: ŠP

1. Informovať žiakov o systéme duálneho vzdelávania, ktorý upravuje zákon č.61/2015 Z.z.o odbornom vzdelávaní a príprave

Termín: október 2023 Zodp.: ŠP

1. Informovať žiakov o plánovaných počtoch žiakov a kritériách prijímania na jednotlivé SŠ v školskom roku 2023/2024 (htpp:/www.svs.edu.sk/proforient.aspx)

Termín: podľa potreby Zodp.: ŠP

1. Pripraviť podklady na prihlásenie žiakov na Testovanie 9

Termín: 13. – 30.november 2023 Zodp.: RŠ, ŠP

## b) Oblasť starostlivosti o talentovaných a nadaných žiakov a o žiakov s výchovnými a vzdelávacími problémami

1. Systematicky sledovať vývin žiakov a zmeny v ich správaní. Ak sa správanie dieťaťa nedá korigovať pedagogickými postupmi, zabezpečiť v spolupráci so školským špeciálnym pedagógom odborné psychologické alebo špeciálno-pedagogické vyšetrenie a postupovať na základe príslušných výsledkov a záverov.

Termín: stály Zodp.: ŠP,TU,ŠŠP

1. Dôsledne dodržiavať postupy prijímania žiakov do špeciálnych tried. Zabezpečiť diagnostiku a evidenciu porúch žiakov v správaní a učení, v ich školskej neúspešnosti. Poskytovať individuálne konzultácie žiakom a rodičom pri ich riešení v spolupráci s príslušnou CPP.

Termín: priebežne Zodp.: ŠP,TU,ŠŠP

1. Pri vypracúvaní IVP a pri individuálnom vyučovaní spolupracovať so špeciálnym pedagógom.

Termín: sept., priebežne Zodp.: ŠP,ŠŠP

1. Pri organizácii výchovy a vzdelávania žiakov so špeciálnymi vývinovými poruchami učenia / dyslexia, dysgrafia, dysortografia, dyskalkúlia/, s poruchami aktivity, pozornosti a hyperaktivitou /ADHD syndrómom/- teda poruchami správania dohliadať na realizáciu odporúčaní psychológa a špeciálneho pedagóga CPP v spolupráci so školským špeciálnym pedagógom, vyučujúcimi a po konzultácii s rodičmi.

Termín: priebežne Zodp: RŠ ,ŠP,ŠŠP, všetci vyučujúci

6. Pri vzdelávaní žiakov s ťažko narušenou komunikačnou schopnosťou používať alternatívnu komunikáciu, využívať služby školského špeciálneho pedagóga a asistentov učiteľa.

Termín: stály Zodp : všetci vyučujúci

7. Pri hodnotení a klasifikácii žiaka so zdravotným znevýhodnením postupovať podľa aktuálne platných Metodických pokynov na hodnotenie a klasifikáciu žiakov v ZŠ a vychádzať z odporúčaní príslušného poradenského zariadenia pre konkrétneho žiaka.

Termín: priebežne Zodp.: ŠP, všetci vyučujúci

1. Zápis detí do 1.ročníka realizovať v súlade s platnou legislatívou. Sledovať zaškolenie v 1.ročníku ako aj prechod žiakov na II. stupeň.

Termín: podľa pokynov MŠ SR Zodp.:poverení učitelia

1. S cieľom prevencie pred negatívnymi javmi venovať pozornosť práci so žiakmi a viesť evidenciu o záujmoch a aktivitách žiakov.

Termín: priebežne Zodp.: ŠP,TU

1. Pri realizácii uvedených úloh rešpektovať platné dokumenty

**Spôsoby realizácie**

V školskom roku 2023/2024 bude dôležitou úlohou školy v spolupráci s rodičmi a so strednými školami, s gymnáziami a SOŠ koordinovať výber profesie s prihliadnutím na záujmy žiakov. Zároveň bude potrebné venovať pozornosť žiakom v oblasti sociálnych vzťahov, na I. stupni psychickému vývinu, sledovať slabo prospievajúcich žiakov.

#### Práca so žiakmi

Vo vyučovacom procese vhodne využívať:

* jednotlivé učebné témy pre profesijnú orientáciu,
* hodiny predmetov technického charakteru využívať na získanie zručností a technického myslenia žiakov,
* zabezpečiť sústavnú informovanosť žiakov o možnostiach rozmiestnenia, v prípade neprijatia ponúknuť iné možné voľné miesta,
* individuálnou prácou so žiakmi usmerniť ich profesijné záujmy,
* venovať pozornosť problémom žiakov (predchádzať šikanovaniu).

#### Koordinácia práce školského poradcu a triednych učiteľov

* spolupracovať s triednymi učiteľmi pri riešení problémov slabo prospievajúcich žiakov a žiakov s poruchami správania,
* poskytovať triednym učiteľom informácie o stredných školách,
* v prípade potreby zabezpečiť psychologické vyšetrenie, v spolupráci so školskou lekárkou zabezpečiť vyšetrenie navrhnutých žiakov na ZPS a poradiť žiakom pri zaradení sa do života,
* zabezpečiť dostatočné množstvo propagačného materiálu,
* evidovať problémových žiakov v jednotlivých ročníkoch (dôraz klásť na 8. a 9. roč.) a venovať im starostlivosť nielen pri voľbe povolania, ale aj v oblasti sociálnych vzťahov,
* na pedagogických poradách sledovať vyučovacie výsledky jednotlivcov, zisťovať príčiny slabých vyučovacích výsledkov.
* pri riešení problémov spolupracovať so školským špeciálnym pedagógom.

#### Spolupráca s rodičmi

* zabezpečiť informovanosť rodičov,
* informovať rodičov o možnostiach štúdia na strednej škole,
* informovať rodičov o možnosti duálneho vzdelávania,
* spolupracovať s rodičmi žiakov doporučených na vyšetrenie v CPP.

#### Spolupráca s CPP v Trebišove

* dôsledne kontrolovať dodržiavanie postupov prijímania žiakov do

špeciálnych tried,

* zúčastňovať sa porád , odborných seminárov a konferencií,
* udržiavať kontakt so psychológmi a  špec. pedagógmi CPP Trebišov

##### **Realizácia hlavných úloh – časový harmonogram**

**August:**

* Preštudovať Sprievodca školským rokom 2023/2024.
* Vypracovať plán školského poradcu na aktuálny školský rok.

**September:**

* Pripraviť propagačnú nástenku o možnostiach štúdia na SŠ.
* Zaviesť evidenciu problémových žiakov.
* Práca s Proforientom :
* Zistenie predbežného záujmu žiakov 9. roč. o ďalšie štúdium.
* Vypracovanie zoznamu žiakov končiacich ZŠ s uvedením voľby SŠ.
* Vypracovanie zostavy žiakov a ich záujem o štúdium pre Školské výpočtové stredisko v Michalovciach.

**Október:**

* Spracovať prehľad nadaných a talentovaných žiakov.
* Realizácia kolektívnych a skupinových pohovorov so žiakmi a individuálne pohovory s problémovými žiakmi - ZPS, slabý prospech pre zvolený druh školy, zisťovanie záujmov o ďalšie štúdium vzhľadom na problémy dieťaťa, prípadne odporučenie orientácie žiaka na iný typ školy.
* Zúčastniť sa na triednom aktíve žiakov 9. ročníka.
* Vypracovať zoznam žiakov 5. roč. na sledovanie vývinu záujmu o povolanie.

**November:**

* Pripraviť ďalšie informácie formou nástenky pre žiakov 9. roč. o možnostiach ďalšieho štúdia.
* Individuálne a skupinové pohovory so žiakmi 9. roč.
* Informovanie tr. učiteľov 9. roč. o možnostiach rozmiestnenia žiakov.
* Zisťovanie a zaevidovanie zmien v profesijnej orientácii žiakov 9. roč.
* V spolupráci s vyučujúcimi zabezpečiť psychologické vyšetrenia problémových žiakov a žiakov prvého ročníka, ktorí sa nedokázali zadaptovať a majú výchovno-vzdelávacie problémy.
* Elektronicky prihlásiť žiakov 9.ročníka na Testovanie 9 2024.

**December:**

* Konzultácie so žiakmi a rodičmi o zvolených povolaniach.
* Informovať rodičov končiacich žiakov o systéme duálneho vzdelávania.
* Pohovory so žiakmi, ktorí sa hlásia na SŠ s maturitou.
* Pohovory so žiakmi so slabším prospechom a prijať opatrenia na jeho zlepšenie (napr. svedomitejšia a dôslednejšia príprava na vyučovanie, doučovanie...).

**Január:**

* Individuálna poradenská práca so žiakmi, ktorí sú nerozhodní alebo uvažujú o neprimeranej voľbe štúdia.
* Individuálne pohovory s rodičmi o voľbe povolania ich detí, v prípadoch neadekvátnej voľby poukázať na iné možnosti štúdia.

**Február:**

* Aktualizácia databázy v Proforiente, export polročných známok.

**Marec:**

* Zisťovanie a zaevidovanie zmien v profesijnej orientácii žiakov.
* Spracovanie údajov, kódy škôl, na ktoré sa žiaci hlásia.
* Vypracovanie prehľadu o tom, kde sa hlásia žiaci 9. roč. a nižších ročníkov.
* Odporúčanie žiakov, ktorí sa nevedia rozhodnúť o budúcom povolaní, na CPP.
* Zabezpečenie účasti žiakov na talentových skúškach, výsledky talentových skúšok- presuny žiakov, ktorí nevyhoveli na iný druh školy.
* Príprava evidencie prihlášok pre ŠVS v Michalovciach.

**Apríl:**

* Pomoc rodičom pri podávaní elektronickej prihlášky na SŠ.
* Definitívne vyplnenie prihlášok na SŠ a ich odoslanie v spolupráci s RŠ (lekársku prehliadku žiakov - potvrdenie vhodnosti vybraného odboru vzhľadom na zdravotný stav žiaka, zabezpečuje rodič).
* Evidencia žiakov navrhovaných na psychologické vyšetrenie.

**Máj:**

* Spracovanie údajov o výsledkoch prijímacích skúšok.
* Pomoc pri náhradnej voľbe, pomoc rodičom pri písaní odvolania.
* Pohovory so žiakmi, ktorých neprijali na SŠ, a s ich rodičmi.
* Pokračovanie náboru do neobsadených odborov.
* Informovanie žiakov 8. roč. o typoch stredných škôl a stredných odborných učilíšť, na ktorých môžu študovať v nasledujúcom šk. roku.
* Osobné pohovory so žiakmi 8. roč. - voľba budúceho povolania, oboznámenie žiakov s možnosťami štúdia na stredných školách.

**Jún:**

* Zabezpečenie účasti žiakov na 2. kole prijímacích pohovorov (v prípade potreby).
* Urobiť prehľad o prijatí žiakov na jednotlivé druhy škôl.
* Zistiť predbežný záujem žiakov 8.ročníka o štúdium na SŠ.

**Poznámka:** Plán práce školského poradcu je otvorený, preto je možné ho v priebehu školského roka aktuálne dopĺňať.